དཔྱིད་དཔལ།

སིལ་ཞིང་འཇམ་པའི་རླུང་པོ་དེས།
གཉིད་དུ་ཡུར་བའི་ས་གཞི་དེ་མལ་ལས་དཀྲོག་ཞིང་།
གཏིང་འཛིན་དུ་ཡོད་པའི་རྩེ་ཤིང་ལྗོན་པ་རྒྱས་སུ་བཅུག
དེ་ཙ་ན།
ས་གཞི་དེར་གྲང་རེག་གི་སྡུག་བསྔལ་མེད་ལ།
འཁྱགས་རོམ་གྱི་བཙན་གཤེས་མེད།
ས་གཞི་དེས་འཐུག་ཞིང་གྲང་བའི་ཁ་བའི་ལྭ་བ་ཕར་ལ་གཡུག་ནས།
མཛེས་པས་རྒྱན་པའི་སྔོན་ལྗང་གི་ལྭ་བ་ཚུར་ལ་གྱོན།
མི་རྣམས་ཀྱི་སེམས་ལ་རེ་བ་དང་ཡིད་ཆེད་ཀྱིས་ཁེངས་ཞིང་།
བྲེལ་བྲེལ་འཚུབ་འཚུབ་ཀྱིས་ལས་ལ་བཞུགས།
དབྱར་སྐྱེས་རྔར་སྒྲ་ཡང་མི་རྣམས་ལ་མགྲན་དུ་འདོད་ནས་འུར་འུར་དུ་སྒྲོག
མི་རྣམས་ལ་མགྲན་རྩོད་ཀྱིས་སྤོབས་པས་ཁེངས་ཤིང་།
ཡིད་ཆེད་ཀྱི་སྤྲོ་བས་ཉོས་སྟབས།
ལས་གླུ་ལེན།
གར་ལ་རོལ།
སུམ་རྩེན་ཡུལ་དུའང་འཇིགས་སྣང་གིས།
དཔྲལ་བའི་རྔུལ་ཆུ་དབང་མེད་དུ་ས་གཞིའི་སྟེང་ཤོར།
དཔྱིོད་དཔལ།
ཁྱེད་ནི་མི་རྣམས་ཀྱི་སེམས་ཤུགས་ཀྱི་རྩ་བ་ཡིན་ལ།
ཁྱེད་ནི་མི་རྣམས་ཀྱི་འབྲས་བུའི་ས་བོན་ཀྱང་ཡིན།
དཔྱིད་དཔལ།
ཁྱེད་ནི་རིན་པ་མཇལ་དུ་བྲལ་བའི་ནོར་འཛིན་གྱི་རྒྱན་ཆའང་རེད།
ཁྱེད་ནི་འཁྱགས་རོམ་བཞུར་དུ་ཐུབ་པའི་ཚ་གཟེར་གྱི་འབར་མེ་ཡང་རེད།

 </div>